Klabb Kotba Maltin bi ktieb f'għeluq l-ewwel sena mill-mewt ta' Pawlu Mizzi
Imtella' Lulju 31, 2020 - Aġġornata 1 Ta' Awwissu, 2020 11:01am Fl-aħħar jiem Klabb Kotba Maltin ħarġet il-ktieb 'Mid-Dinja Ċkejkna Tiegħi: Il-Kitbiet ta' Pawlu Mizzi.' Liema pubblikazzjoni, ħarġet f'għeluq l-ewwel sena mill-mewt ta' Pawlu Mizzi, il-fundatur ta' Klabb Kotba Maltin. Il-ktieb imsejjes fuq stil sempliċi, id-djalett li jagħti identità, u l-kwalitajiet morali u spiritwali li jagħmlu 'l kull Għawdxi uman. Fi ħdan il-pubblikazzjoni, għadd ta' profili mill-pinna ta' Pawlu Mizzi li fost l-oħrajn ilaqqgħu lill-qarrejja ma' għadd ta' Għawdxin li jagħmlu isem fil-ħajja pubblika lokali kif ukoll ma' xi figuri oħrajn li kienu qrib l-awtur matul ħajtu. Skont l-antropologu Mark Anthony Falzon fi ħdan il-ktieb tinħass żiffa ta' realiżmu soċjali hekk kif l-awtur fost l-oħrajn jattakka 'l-istrutturi tal-poter u 'l-elite li jmantnuhom. Fi kliem Prof. Falzon, għal Mizzi l-bidla ma tiġix billi jiġi xkupat kollox 'il barra, imma permezz ta' individwi li jibqgħu parti mis-sistema iżda li jfittxu li jbiddlu minn ġewwa mingħajr ma jkissru l-qafas. Il-ktieb ġie editjat minn Sergio Grech id f'id ma' Francesco Pio Attard. Biex tara siltiet mill-pubblikazzjoni, tista' żżur dan is-sit . Biex tordna l-ktieb aghfas .